CELEX: 32009D0959
Language: sl
Date: 2009-12-14 00:00:00
Title: Sklep Komisije z dne 14. decembra 2009 o spremembi Odločbe Komisije 2007/230/ES o obrazcu o socialni zakonodaji v zvezi z dejavnostmi v cestnem prometu (notificirano pod dokumentarno številko C(2009) 9895) (Besedilo velja za EGP)

16.12.2009   
            
            
               SL
            
            
               Uradni list Evropske unije
            
            
               L 330/80
            
         
      SKLEP KOMISIJE
   
   z dne 14. decembra 2009
   o spremembi Odločbe Komisije 2007/230/ES o obrazcu o socialni zakonodaji v zvezi z dejavnostmi v cestnem prometu
   (notificirano pod dokumentarno številko C(2009) 9895)
   (Besedilo velja za EGP)
   (2009/959/EU)
   EVROPSKA KOMISIJA JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Direktive 2006/22/ES Evropskega parlamenta in Sveta z dne 15. marca 2006 o minimalnih pogojih za izvajanje uredb Sveta (EGS) št. 3820/85 in (EGS) št. 3821/85 o socialni zakonodaji v zvezi z dejavnostmi v cestnem prometu in razveljavitvi Direktive Sveta 88/599/EGS (1) ter zlasti členov 11(3) in 13,
   ob upoštevanju naslednjega:
   
               (1)
            
            
               Glavni vir informacij pri cestnih preverjanjih so zapisi na tahografih. Pomanjkanje zapisov je mogoče upravičiti takrat, ko tahografski zapisi vključno z ročnimi vnosi iz objektivnih razlogov niso bili mogoči. V teh primerih se pripravi potrdilo o takšnih razlogih.
            
         
               (2)
            
            
               Obrazec potrdila iz Priloge k Odločbi Komisije 2007/230/ES (2) se je izkazal kot nezadosten za zajemanje vseh primerov, ko je tehnično nemogoče zabeležiti voznikove dejavnosti na nadzorni napravi.
            
         
               (3)
            
            
               Da bi povečali zmogljivost in učinkovitost preverjanja skladnosti z določbami Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (3), ki ga izvajajo države članice, je treba spremeniti obrazec tako, da se vnesejo dodatni elementi poleg tistih, navedenih v členu 11(3) Direktive 2006/22/ES.
            
         
               (4)
            
            
               Obrazec potrdila se lahko uporablja le takrat, ko tahografski zapisi iz objektivnih razlogov ne morejo pokazati, da so bile določbe iz Uredbe (ES) št. 561/2006 upoštevane.
            
         
               (5)
            
            
               Ukrepi, predvideni s tem sklepom, so v skladu z mnenjem odbora, ustanovljenega na podlagi člena 18(1) Uredbe Sveta (EGS) št. 3821/85 z dne z dne 20. decembra 1985 o tahografu (nadzorni napravi) v cestnem prometu (4) –
            
         SPREJELA NASLEDNJI SKLEP:
   Člen 1
   Priloga k Odločbi 2007/230/ES se nadomesti z besedilom Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 14. decembra 2009
      
         
            Za Komisijo
         
         Antonio TAJANI
         
         
            Podpredsednik
         
      
   
   
      (1)  UL L 102, 11.4.2006, str. 35.
   
      (2)  UL L 99, 14.4.2007, str. 14.
   
      (3)  UL L 102, 11.4.2006, str. 1.
   
      (4)  UL L 370, 31.12.1985, str. 8.
   
      PRILOGA